ზაგროსის დათოვლილი მთის ტერასებზე წამომართული უზარმაზარი სასახლე, რომელიც ქოასპესის კამკამა მდინარეს გადაჰყურებდა, თავისი შთამბეჭდავი ქანდაკებებით, კანელურებიანი ქვის კოლონებით, ასევე ულამაზესი კედლებით, რომლებსაც ფრთოსანი ხარების, მშვილდოსნებისა და ლომების რელიეფური გამოსახულებები ამშვენებდა და სხვადასხვა ფერის მომინანქრებული ზედაპირის მქონე აგურის ფილებით იყო მოპირკეთებული, მნახველებს შეახსენებდა, რაოდენ დიდ ძალას ფლობდა კაცი, ვის სანახავადაც ესთერი მიდიოდა; კაცი, რომელიც საკუთარ თავს „დიდ მეფეს“ უწოდებდა და რომელიც ესთერის ქმარი იყო. ალბათ, როგორ განსხვავდებოდა ახაშვეროში ისეთი მამაკაცისგან, რომლის ცოლობასაც ერთგული იუდეველი ქალი მოისურვებდა?!